Diari Oficial de la Generalitat Valenciana


Sumari del DOGV 8971, del 09-12-2020 (2020/10106)

RESOLUCIÓ de 3 de desembre de 2020, de la Presidència de la Generalitat, per la qual s'àmplia el termini de justificació de les ajudes a la Fundació Premis Rei Jaume I (línia de subvenció S2766000).
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10691


Data del document
:   03-12-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 de desembre de 2020, de la Presidència de la Generalitat, per la qual s'àmplia el termini de justificació de les ajudes a la Fundació Premis Rei Jaume I (línia de subvenció S2766000). [2020/10969]  
Mitjançant Resolució de 23 de juny de 2020 de la Presidència de la Generalitat, es va concedir una subvenció a la Fundació Premis Rei Jaume I, per import de 357.000 euros, amb càrrec als crèdits consignats en la línia nominativa S2766000, «Subvenció Fundació Premis Rei Jaume I», del programa 112.30, Coordinació del diàleg social, capítol IV, del pressupost de la Generalitat per a l'exercici 2020.  
  
D'acord amb l'apartat sisé de la resolució, el termini màxim per al lliurament de la justificació de les despeses subvencionables serà el 10 de desembre de 2020.  
Vist l'escrit presentat per la Fundació Premis Rei Jaume I amb data de registre d'entrada de 30 de novembre, pel qual se sol·licita l'ampliació del termini de justificació de la subvenció, atés que a causa de la celebració telemàtica dels Jurats amb mesos de retard per la pandèmia, el context actual de tancament de fronteres i dificultat de mobilitat, la dificultat de la recepció dels rebuts d'origen internacional signats, i la celebració de l'acte de lliurament dels premis en data 30 de novembre, dificulta la presentació de la justificació de la totalitat de les despeses en la data establida.  
A la vista de les dificultats manifestades, es considera oportú establir un termini de justificació apropiat perquè l'entitat beneficiària puguen realitzar la justificació dins del termini i en la forma escaient.  
Vist el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques, i en l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i a proposta de la Subdirectora General d'Organització i Coordinació, resolc:  
  
Primer  
Ampliar fins al dia 22 de desembre de 2020 el termini de justificació establit en l'apartat sisé de la resolució de 23 de juny de 2020 de la Presidència de la Generalitat per la qual es concedeixen ajudes a la Fundació Premis Rei Jaume I (línia de subvenció S2766000).  
  
Segon  
Publicar la present resolució en el Diari Oficial de la Generalitat Valenciana, indicant que de conformitat amb l'article 32.3 de la Llei 39/2015, d'1 d'octubre, del Procediment Administratiu Comú de les Administracions Públiques, contra aquesta no cap recurs.  
  
València, 3 de desembre de 2020.- El president de la Generalitat (p.d. ap. 8é, d) Resolució de 19.07.2019, DOGV 8596, de 22.07.2019), la directora general de Coordinació del Diàleg Social: Zulima Pérez Seguí.